ai4bharat/Pralekha huggingface dataset:
যুবওক্রীড়াবিষয়কমন্ত্রক
কেন্দ্রীয় ক্রীড়া মন্ত্রী কিরেন রিজিজু ভারতীয়দের ফিটনেসকে অগ্রাধিকার দেওয়ার কথা বলেছেন ; সুস্থ ও সবল জাতি গড়ার লক্ষ্যে ফিটনেস ভিডিওগুলি ভাগ করে নেওয়ার তিনি আহ্বান জানিয়েছেন
নতুন দিল্লি, ২২ ডিসেম্বর, ২০২০
সুস্থ ও সবল দেশ গড়ার লক্ষ্যে প্রধানমন্ত্রী শ্রী নরেন্দ্র মোদীর আহবানে ফিট ইন্ডিয়া মুভমেন্টের সপক্ষে আজ কেন্দ্রীয় যুব ও ক্রীড়া বিষয়ক মন্ত্রী শ্রী কিরেন রিজিজু তাঁর ফিটনেস ভিডিওটি শেয়ার করে ভারতীয়দের ফিটনেস ভিডিও শেয়ার করার আহ্বান জানিয়েছেন।
তিনি বলেন, লক্ষ লক্ষ ভারতীয় প্রধানমন্ত্রীর এই উদ্যোগে সাড়া দিয়ে ফিট ইন্ডিয়া মুভমেন্ট অংশ নিয়েছেন এবং তাঁদের ভিডিও শেয়ার করেছেন। এক টুইটে কেন্দ্রীয় ক্রীড়া মন্ত্রী ' ফিটনেস কা ডোজ আধাঘন্টা রোজ'-এর কথা উল্লেখ করেছেন।
এই শ্লোগান প্রধানমন্ত্রী শ্রী নরেন্দ্র মোদী চলতি বছরের গোড়ায় শুরু করেন। পরে তা পুরো দেশজুড়ে একটা অন্য মাত্রা অর্জন করে। শুধু তাই নয়, বিশ্ব স্বাস্থ্য সংস্থা কর্তৃক এটি প্রশংসিত হয়।
প্রধানমন্ত্রীরদপ্তর
চেক প্রজাতন্ত্রের প্রধানমন্ত্রী হিসেবে পেটর ফিয়ালা দায়িত্ব পাওয়ায় প্রধানমন্ত্রীর অভিনন্দন
নতুনদিল্লি, ২৮শে নভেম্বর, ২০২১
প্রধানমন্ত্রী শ্রী নরেন্দ্র মোদী চেক প্রজাতন্ত্রের প্রধানমন্ত্রী হিসেবে দায়িত্ব গ্রহণ করায় মিঃ পেটর ফিয়ালাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ চেক প্রজাতন্ত্রের প্রধানমন্ত্রী হিসেবে দায়িত্ব পাওয়ায় পেটর ফিয়ালা, আপনাকে অভিনন্দন। ভারত-চেক সম্পর্ককে আরো শক্তিশালী করতে আপনার সঙ্গে কাজ করবার প্রত্যাশায় রইলাম।“
CG/CB/SFS
(
বিদ্যুৎমন্ত্রক
ভারত ১০০০ মেগাওয়াট আওয়ার প্রোজেক্টের জন্য উচ্চ ক্ষমতা সম্পন্ন ব্যাটারি সংগ্রহ করবে
নতুন দিল্লি, ১৪ই অক্টোবর, ২০২১
সরকার, ঘন্টায় ১০০০ মেগাওয়াট বিদ্যুৎ সঞ্চয় করতে পারে এধরণের ব্যাটারি এনার্জি স্টোরেজ সিস্টেম সংগ্রহ করার পরিকল্পনা করেছে। নতুন ও পুনর্নবিকরণযোগ্য জ্বালানী মন্ত্রক এবং বিদ্যুৎ মন্ত্রকের যৌথ উদ্যোগে এই ব্যাটারি সংগ্রহ করা হবে। ২০৩০ সালের মধ্যে দেশে ৪৫০ গিগাওয়াট বিদ্যুৎ পুনর্নবিকরণযোগ্য বিদ্যুৎ উৎপাদনের যে পরিকল্পনা করা হয়েছে, তারই অঙ্গ হিসেবে এই সিদ্ধান্ত নেওয়া হয়েছে। নতুন ও পুনর্নবিকরণযোগ্য জ্বালানী মন্ত্রকের অধীনস্থ রাষ্ট্রায়ত্ত্ব সংস্থা সোলার এনার্জি কর্পোরেশন অফ ইন্ডিয়া এই ব্যাটারি কেনার সিদ্ধান্ত নিয়েছে। এর ফলে বিদ্য়ুৎ উৎপাদন, পরিবহণ ও বন্টনের কাজে সুবিধা হবে। এই বিষয়ে দরপত্র ডাকার আগে ২৮শে অক্টোবর বিকেল ৪টের সময় একটি আলোচনা সভা অনুষ্ঠিত হবে। ভারত, জ্বালানী সংগ্রহের জন্য যে পরিকল্পনা করেছে, সেগুলি হল –
১) পুনর্নবিকরণযোগ্য জ্বালানী সঞ্চয় করা হবে।
২) জ্বালানী সঞ্চয় পদ্ধতিটি গ্রিড ব্যবস্থা অনুযায়ী হবে এবং বিনিয়োগের সুবিধার্থে বিদ্যুৎ সরবরাহের পরিকাঠামোর উন্নতি ঘটানো হবে।
৩) পরিচালনার ক্ষেত্রে ভারসাম্য বজায় রেখে জ্বালানী সংগ্রহ করা হবে। বিদ্য়ুৎ সরবরাহের সময় লোডের তারতম্য হলে, যে সমস্যা দেখা যায়, সেটি এই ব্যাটারি দূর করবে।
৪) বিদ্যুৎএর চাহিদা যদি বেড়ে যায়, সেক্ষেত্রে বন্টন ব্যবস্থাপনায় এই ব্যাটারি সহায়ক হবে।
৫) বাণিজ্যিক ক্ষমতা বাড়ানোর জন্য বিদ্যুৎ সঞ্চয় করে তা প্রয়োজন অনুযায়ী সরবরাহ করা যাবে।
CG/CB/SFS
(Visitor Counter : 185
প্রধানমন্ত্রীরদপ্তর
প্যারালিম্পিক্স গেমসে শ্যুটিং-এ স্বর্ণ পদক জয়ী অবনী লেখারা-কে অভিনন্দন প্রধানমন্ত্রীর
নতুন দিল্লি, ৩০ আগস্ট, ২০২১
টোকিওতে প্যারালিম্পিক্স গেমসে শ্যুটিং-এ স্বর্ণ পদক জয়ী অবনী লেখারা-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "অসাধারণ ক্রীড়া নৈপুণ্য দেখিয়েছেন @AvaniLekhara! স্বর্ণ পদকের জন্য আপনি কঠোর পরিশ্রম করেছেন। এজন্য আপনাকে অভিনন্দন। এই পদক আপনারই প্রাপ্য ছিল। শ্যুটিং-এর প্রতি আপনার জেদ এই সাফল্য এনে দিয়েছে। ভারতে খেলাধুলোর ক্ষেত্রে নিঃসন্দেহে এটি বিশেষ মুহূর্ত। আপনার ভবিষ্যৎ প্রচেষ্টার জন্য শুভকামনা জানাই।"
CG/BD/AS/
(
প্রতিরক্ষামন্ত্রক
নৌ বাহিনীর পশ্চিমাঞ্চলীয় কমান্ড থেকে ভারতীয় নৌ-চিকিৎসকদের একটি দল আমেদাবাদের পিএম কোভিড কেয়ার হাসপাতালে পাঠানো হয়েছে
নতুন দিল্লি, ৩০ এপ্রিল, ২০২১
নৌ বাহিনীর পশ্চিমাঞ্চলীয় কমান্ড থেকে ভারতীয় নৌ-চিকিৎসকদের একটি দল আমেদাবাদের পিএম কোভিড কেয়ার হাসপাতালে পাঠানো হয়েছে। বর্তমানে কোভিড সঙ্কট মোকাবিলায় প্রশাসনিক সাহাযার্থে সশস্ত্রবাহিনী যে উদ্যোগ নিয়েছে, তারই অঙ্গ হিসেবে এই চিকিৎসক দল পাঠানো হয়েছে। ৫৭ জনের এই দলে ৪ জন চিকিৎসক, ৭ জন নার্স, ২৬ জন চিকিৎসাকর্মী এবং ২০ জন সহকর্মী রয়েছেন। কোভিড সঙ্কট মোকাবিলায় আমেদাবাদে এই ‘পিএম কেয়ার্স কোভিড হাসপাতাল’ গড়ে তোলা হয়েছে। আগামী ২ মাসের জন্য এই চিকিৎসক দলটিকে সেখানে পাঠানো হয়েছে। প্রয়োজন হলে এই সময়সীমা বাড়ানো হবে।
SC/SS/AS/
(Visitor Counter : 144
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৮০ কোটি ১৩ লক্ষ ছাড়িয়েছে
দেশে গত ২৪ ঘণ্টায় ২০ লক্ষ ৩১ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৭১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ১১৬
এই মুহূর্তে করোনায় চিকিৎসাধীনের সংখ্যা ৩৮ হাজার ৬৯
সাপ্তাহিক-ভিত্তিতে আক্রান্তের হার ০.৫ শতাংশ
নতুনদিল্লি, ১৩ মার্চ, ২০২২
ভারতে এ পর্যন্ত ১,৮০,১৩,২৩,৫৪৭টি টিকার ডোজ দেওয়া হয়েছে। গতকাল টিকা দেওয়া হয়েছে ২০,৩১,২৭৫ জনকে।
স্বাস্থ্য কর্মীদের মধ্যে ১,০৪,০২,৬২২ জন টিকার প্রথম ডোজ, ৯৯,৮৪,৪০৭ জন টিকার দ্বিতীয় ডোজ এবং ৪৩,১০,০০০ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১১,৪২৮ জন প্রথম ডোজ, ১,৭৪,৭৬,৮২২ জন দ্বিতীয় ডোজ এবং ৬৫,৪৮,২৬২ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৫৮,৭১,০৮৫ জন এবং দ্বিতীয় ডোজ পেয়েছেন ৩,৩৭,৭০,৬০৫ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৩৩,১১,৬২৬ জন এবং দ্বিতীয় ডোজ পেয়েছেন ৪৫,৫২,০১,০১৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৫,২৯,২২৩ জন। আর দ্বিতীয় ডোজ পেয়েছেন ১৮,২৭,২৯,১৯০ জন। যাঁদের বয়স ৬০-এর ওপরে তাঁদের মধ্যে ১২,৬৫,৮৯,৪০৩ জন প্রথম ডোজ, ১১,৩৮,০৭,৪১০ জন দ্বিতীয় ডোজ এবং ১,০৩,৮০,৪৫০ জন সতর্কতামূলক ডোজ পেয়েছেন। এ পর্যন্ত দেশে মোট ২,১২,৩৪,৭১২টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৫ হাজার ৫৫৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৩৭ হাজার ৩২ জন সুস্থ হয়ে উঠেছেন। জাতীয় আরোগ্য লাভের হার ৯৮.৭১ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩ হাজার ১১৬ জন। বর্তমানে ৩৮ হাজার ৫৯ জন চিকিৎসাধীন। দেশে মোট সংক্রমিতের মাত্র ০.০৯ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৭ লক্ষ ৬১ হাজার ৭৩৭টি নমুনা পরীক্ষা করা হয়েছে। এ পর্যন্ত দেশে ৭৭ কোটি ৮৫ লক্ষ ২০ হাজার ১৫১টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৫ শতাংশ এবং দৈনিক সংক্রমণের হার ০.৪১ শতাংশ।
CG/CB/SfS
প্রধানমন্ত্রীরদপ্তর
প্রধানমন্ত্রী ও মার্কিন রাষ্ট্রপতি ইংরাজি নববর্ষের শুভেচ্ছা বিনিময় করলেন
নয়াদিল্লি, ০৮ জানুয়ারী, ২০১৯
প্রধানমন্ত্রী শ্রী নরেন্দ্র মোদী ও মার্কিন রাষ্ট্রপতি ডোনাল্ড ট্রাম্প গতসন্ধ্যায় টেলিফোনে বার্তালাপের সময় পরস্পরকে নববর্ষের শুভেচ্ছা জানান।
২০১৮-তে ভারত-মার্কিন কৌশলগত অংশীদারিত্বে অগ্রগতির ব্যাপারে উভয় নেতাই সন্তোষ প্রকাশ করেন। দুই শীর্ষ নেতাই সদ্য শুরু হওয়া ২+২ আলোচনা এবং প্রথমবার জাপানকে সঙ্গে নিয়ে ত্রিস্তরীয় শীর্ষ বৈঠক আয়োজনের প্রয়াসের প্রশংসা করেন।
ভারত-মার্কিন যুক্তরাষ্ট্রের মধ্যে প্রতিরক্ষা, সন্ত্রাস দমন ও শক্তিক্ষেত্র সহ আঞ্চলিক ও আন্তর্জাতিক বিভিন্ন বিষয়ে দ্বিপাক্ষিক সহযোগিতা বৃদ্ধির ব্যাপারে উভয় নেতা ইতিবাচক মনোভাব প্রকাশ করেন। ২০১৯-এ ভারত-মার্কিন দ্বিপাক্ষিক সম্পর্ককে আরও মজবুত করার লক্ষে একযোগে কাজ চালিয়ে যাওয়ার বিষয়েও দুই শীর্ষ নেতা সম্মত হন।
CG/BD/NS
(Visitor Counter : 75
অর্থমন্ত্রক
শুল্ক আধিকারিকরা ১ কোটি টাকার বেশি দামের বিদেশী বাঁদর উদ্ধার করলেন উত্তরবঙ্গের ময়নাগুড়ি এলাকা থেকে
কলকাতা, ১১ মে, ২০২২
২০২২-এর ৮ মে শিলিগুড়িগামী একটি বাসে  কিছু বিদেশী প্রাণী পাচার করা হতে পারে এই খবর পেয়ে পশ্চিমবঙ্গের শুল্ক আয়ুক্তের প্রতিরোধমূলক বিভাগের জলপাইগুড়ি-স্থিত প্রতিরোধ শাখার আধিকারিকরা ময়নাগুড়ি এলাকায় সফর করেন এবং সেখানে কিছুক্ষণ অপেক্ষা করার পর হাইওয়েতে বাসটিকে দেখতে পান।
ময়নাগুড়ি এলাকায় ৯ মে ২০২২ রাত ৩.৩০ নাগাদ বাসটিকে থামানো হয়। বাসে আগাগোড়া তল্লাশি চালিয়ে তিনটি খাঁচায় থাকা চারটি বাঁদর উদ্ধার করা হয়। এগুলি চীন, ব্যাংকে বা অস্ট্রেলিয়া থেকে পাচার করা হয়ছে বলে অনুমান করা হচ্ছে। মধ্যপ্রাচ্যের দেশগুলিতে পাঠানোর জন্যই এগুলি চোরাচালান করা হয়েছে বলে মধারণা করছেন শুল্ক আধিকারিকরা। বাসের নিচের দিকে এই প্রাণীগুলিকে রাখা ছিল। প্রাণীগুলির মালিকের খোঁজ-খবর করলে কাউকে পাওয়া যায়নি।
এরমধ্যে অন্ধকারের সুযোগে বাসচালক এবং খালাসি পালিয়ে যায়। বাসটি যাত্রী ভর্তি ছিল। তাদের সুরক্ষা ও নিরাপত্তার কথা ভেবে জলপাইগুড়ির শুল্ক আধিকারিকরা একজন স্থানীয় চালককে দিয়ে বাসটি চালিয়ে প্রাণীগুলি নিয়ে শিলিগুড়িতে আসেন।
এরপর শুল্ক আধিকারিকরা শিলিগুড়ির শালুগাড়ায় বেঙ্গল সাফারির উত্তরবঙ্গ অভয়ারণ্যের অধিকর্তার কার্যালয়ের সঙ্গে যোগাযোগ করেন। সেইমতো শুল্ক আধিকারিকরা প্রাণীগুলিকে বেঙ্গল সাফারিতে নিয়ে গিয়ে সেখানকার কর্মকর্তাদের হাতে তুলে দেন।
বেঙ্গল সাফারির হাতে তুলে দেওয়ার আগে ওই প্রাণীগুলিকে ১৯৬২-র শুল্ক আইনের ১১০ নম্বর ধারায় বাজেয়াপ্ত করা হয়। এগুলির মূল্য নির্ধারণ করা হয়েছে ১,১০,০০,০০০ টাকা বলে । ভারতে বেআইনীভাবে বন্যপ্রাণ আমদানি করার জন্য ১৯৭২-এর বন্যপ্রাণ সুরক্ষা আইনের পাশাপাশি ১৯৬২-র শুল্ক আইনের ১১১ ধারা অনুযায়ী এগুলি বাজেয়াপ্ত করা হয়। এবি য়ে আরও তদন্ত চলছে।
SSS/AP/NS
(Visitor Counter : 19
প্রধানমন্ত্রীরদপ্তর
প্রধানমন্ত্রী তাঁর কর্ণাটক সফরের বিশেষ কিছু ঘটনা ভাগ করে নিয়েছেন
নয়াদিল্লি, ১২ মার্চ, ২০২৩
প্রধানমন্ত্রী শ্রী নরেন্দ্র মোদী আজ কর্ণাটক সফর করেছেন। তাঁর এই সফরের কিছু উল্লেখযোগ্য দিক একটি ভিডিও-র মাধ্যমে সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “কর্ণাটক সফরের কিছু উজ্জ্বল অংশ….মান্ডা এবং ধারওয়াড়ের মানুষদের আন্তরিকতা এবং ভালোবাসায় আমি কৃতজ্ঞ”।
PG/AB/SB
(
অসামরিকবিমানপরিবহণমন্ত্রক
বন্দে ভারত মিশনের আওতায় ৭মে থেকে ৩১টি বিমানে ৬০৩৭জন ভারতীয়কে দেশে ফিরিয়ে আনা হয়েছে
নতুন দিল্লি, ১২মে, ২০২০
বন্দে ভারত মিশনের আওতায় এয়ার ইন্ডিয়া এবং এয়ার ইন্ডিয়া এক্সপ্রেস পরিচালিত ৩১ টি বিমানে ৬০৩৭জন ভারতীয়কে দেশে ফিরিয়ে আনা হয়েছে। কেন্দ্রীয় সরকার বিদেশে আটকে পড়া ভারতীয়দের দেশে ফিরিয়ে আনতে গত ৭মে থেকে বন্দে ভারত মিশন শুরু করেছে। বিগত ৫ দিনে এই ভারতীয়দের ফিরিয়ে আনা হয়েছে। এই মিশনের আওতায় ভারতীয় নাগরিকদের দেশে ফেরাতে অসামরিক বিমান পরিবহন মন্ত্রক বিদেশ মন্ত্রক এবং রাজ্য সরকারগুলির সঙ্গে সমন্বয় বজায় রেখেছে।
এয়ার ইন্ডিয়া এবং এর সহযোগী সংস্থা এয়ার ইন্ডিয়া এক্সপ্রেস এই মিশনের আগে প্রথম পর্যায়ে আমেরিকা, ব্রিটেন,বাংলাদেশ, সিঙ্গাপুর, সৌদি আরব, কুয়েত, ফিলিপিন্স, সংযুক্ত আরব আমিরশাহী এবং মালয়েশিয়া সহ ১২ টি দেশ থেকে মোট ৬৪টি বিমানে  ১৪,৮০০ জন ভারতীয়কে দেশে ফিরিয়ে আনে।
ভারতীয়দের উদ্ধারে বায়ুসেনার এই বিশাল কর্মকাণ্ডে প্রতি ক্ষেত্রেই সরকার এবং ডিজিসিএ দ্বারা নির্ধারিত সুরক্ষা এবং স্বাস্থ্যবিধির নিয়ম কঠোরভাবে অনুসরণ করা হয়েছে। অসামরিক বিমান পরিবহন মন্ত্রক  বিমান বন্দর কর্তৃপক্ষ এবং এয়ার ইন্ডিয়ার অভিজ্ঞ চিকিৎসক, ক্রু এবং গ্রাউন্ড হ্যান্ডলিং সদস্যরা যাত্রীদের সুরক্ষায় যুক্ত ছিলেন। সরকারের নির্দেশিকা অনুসারে এই সুরক্ষা ব্যবস্থা করা হয়েছে।
(CG/SS
প্রধানমন্ত্রীরদপ্তর
গুজরাট সরকারের মন্ত্রী হিসেবে শপথ নেওয়া সকলকেই অভিনন্দন জানিয়েছেন প্রধানমন্ত্রী নরেন্দ্র মোদী
নতুন দিল্লি, ১৬ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী গুজরাট সরকারের মন্ত্রী হিসেবে শপথ নেওয়া সকলকেই অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“গুজরাট সরকারের মন্ত্রী হিসেবে শপথ নেওয়া সমস্ত দলীয় সহকর্মীদের অভিনন্দন। এঁরা হলেন অসামান্য কার্যকর্তা, যাঁরা জনসেবায় নিজেদের জীবন উৎসর্গ করেছেন এবং আমাদের দলের উন্নয়নের কর্মসূচিকে ছড়িয়ে দিয়েছেন। ভবিষ্যতে তাঁদের আরও ভালো কাজ করার জন্য শুভেচ্ছা জানাচ্ছি।”
CG/SS/SKD/
(
পেট্রোলিয়ামওপ্রাকৃতিকগ্যাসমন্ত্রক
আন্তর্জাতিক নারী দিবস উপলক্ষ্যে আইওসি-র চার দিনের অনুষ্ঠান আজ শেষ হল
কলকাতা, ১৪ মার্চ, ২০১৯
ইন্ডিয়ান অয়েলের পূর্বাঞ্চলীয় দপ্তর আয়োজিত আন্তর্জাতিক নারী দিবস উপলক্ষ্যে চার দিনের অনুষ্ঠান আজ শেষ হল। দপ্তরে আজ রক্তদান শিবিরের আয়োজন করা হয়। গত ৮ মার্চ মহিলা কর্মীদের দ্বারা ‘এক্সপ্রেশন’ নামে একটি ওয়েব ম্যাগাজিন উদ্বোধনের মধ্যে দিয়ে অনুষ্ঠানের সূচনা হয়েছিল।
উদ্বোধনী অনুষ্ঠানে আইপিএস আধিকারিক শ্রীমতি দময়ন্তি সেন প্রধান অতিথি হিসেবে উপস্হিত ছিলেন। স্টেট ক্রাইম ব্যুরোর শ্রী প্রদীপ কুন্ডু ডব্লুআইপিএস, ইআরও-র আঞ্চলিক সমন্বয়সাধিকা শ্রীমতি ইন্দ্রানী মাজি, ইন্ডিয়ান অয়েলের আঞ্চলিক দপ্তরের কার্যনিবাহী আধিকারিক শ্রী রবীন্দ্রনাথ ঘোষ এই অনুষ্ঠানে উপস্হিত ছিলেন।
গত চার দিনে এই উদযাপনের অঙ্গ হিসেবে খাদ্য, হস্তশিল্প কার্নিভ্যাল সহ নানা ধরনের প্রতিযোগিতার আয়োজন করা হয়। এই কার্নিভ্যালে বিক্রি হওয়া সামগ্রীর অর্থ শিশুকন্যাদের ক্ষমতায়নের জন্য যে সমস্ত সংস্হা কাজ করছে তাদের দান করা হবে।
SSS/CB/NS
(Visitor Counter : 91
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৮৭ কোটির মাইলফলক ছাড়িয়েছে
দেশে গত ২৪ ঘণ্টায় ১ কোটি ২ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৮১ শতাংশ; ২০২০-র মার্চ থেকে এযাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ৭৯৫; দৈনিক ভিত্তিতে আক্রান্তের সংখ্যা ২০১ দিন পর ২০ হাজারের নিচে
দেশে সুস্পষ্টভাবে করোনায় আক্রান্তের সংখ্যা ২ লক্ষ ৯২ হাজার ২০৬, যা দেশে মোট আক্রান্তের ০.৮৭ শতাংশ
সাপ্তাহিক-ভিত্তিতে আক্রান্তের হার ১.৮৮ শতাংশ, যা গত ৯৫ দিন ৩ শতাংশের নীচে
নয়াদিল্লি, ২৮ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ১ কোটি ২ লক্ষ ২২ হাজার ৫২৫। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৮৭ কোটির মাইলফলক ছাড়িয়ে ৮৭ কোটি ৭ লক্ষ ৮ হাজার ৬৩৬ হয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭২,০০৬
৮৮,৫৩,৫৬৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৫০,১৫১
১,৪৮,৮৩,১২৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৫,২৮,৫৬,৬৪২
৭,৭১,৭৭,১৩০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৫,৭৬,৫৭,০০৮
৭,৪৯,২৪,২৭০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,০৩,৭৮,৮৫৫
৫,৫২,৫৫,৮৮২
|
|
মোট
|
|
|
|
৮৭,০৭,০৮,৬৩৬
দেশে গত ২৪ ঘণ্টায় আরোগ্যলাভ করেছেন ২৬,০৩০ জন। এর ফলে, মহামারী শুরুর সময় থেকে মোট সুস্থতার সংখ্যা ৩ কোটি ২৯ লক্ষ ৫৮ হাজার ০০২।
একইভাবে, জাতীয়স্তরে সুস্থতার হার দাঁড়িয়েছে ৯৭.৮১ শতাংশ। এই হার ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৯৩ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ১৮ হাজার ৭৯৫ জন। এদিকে ২০১ দিন পর দৈনিক ভিত্তিতে আক্রান্তের সংখ্যা ২০ হাজারের নিচে নেমে এসেছে।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৯২ হাজার ২০৬, যা ১৯২ দিন পর সর্বনিম্ন। দেশে সুস্পষ্টভাবে আক্রান্তের হার মোট আক্রান্তের ০.৮৭ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ২১ হাজার ৭৮০টি নমুনা পরীক্ষা হয়েছে। এর ফলে, সামগ্রিকভাবে নমুনা পরীক্ষার সংখ্যা দাঁড়িয়েছে ৫৬ কোটি ৫৭ লক্ষ ৩০ হাজার ৩১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৮৮ শতাংশ, যা গত ৯৫ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৪২ শতাংশ। দৈনিক-ভিত্তিতে আক্রান্তের হার গত ২৯ দিন ৩ শতাংশের নীচে রয়েছে এবং গত ১১২ দিন ৫ শতাংশের নীচে।
CG/BD/DM/
(Visitor Counter : 131
জাহাজচলাচলমন্ত্রক
কেন্দ্রীয় জাহাজ চলাচল মন্ত্রী কলকাতা বন্দর থেকে চট্টগ্রাম বন্দর হয়ে আগরতলা পর্যন্ত কন্টেনার বোঝাই জাহাজের যাত্রার সূচনা করেছেন
নয়াদিল্লী, ১৬ জুলাই, ২০২০
কেন্দ্রীয় জাহাজ চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডব্য আজ ভার্চুয়াল অনুষ্ঠানের মাধ্যমে কলকাতা থেকে চট্টগ্রাম বন্দর হয়ে আগরতলা পর্যন্ত প্রথম কন্টেনার বোঝাই জাহাজের যাত্রার সূচনা করেছেন। বাংলাদেশের মাধ্যমে ভারতের পণ্য পরিবহনের জন্য চট্টগ্রাম এবং মোংলা বন্দর ব্যবহার করার বিষয়ে সংশ্লিষ্ট চুক্তির আওতায় এই পণ্যবাহী জাহাজ চলাচল শুরু হয়েছে।
অনুষ্ঠানে তার ভাষণে শ্রী মান্ডব্য বলেন, এই যাত্রাপথের সূচনার মধ্যে দিয়ে উভয় দেশের কাছে এক নতুন সুযোগের দরজা খুলে গেল। এটি বাংলাদেশের মাধ্যমে উত্তরপূর্ব অঞ্চলে সংযোগ স্থাপনের বিকল্প রাস্তা। এতে সময়ও কম লাগবে। শ্রী মান্ডব্য বলেন, ভারতে পণ্যবাহী জাহাজ চলাচলের জন্য চট্টগ্রাম এবং মোংলা বন্দরকে ব্যবহার করা একটি ঐতিহাসিক পদক্ষেপ। তিনি আরও বলেন, ভারত-বাংলাদেশের সামুদ্রিক সম্পর্কের ক্ষেত্রে এক নতুন অধ্যায়ের সূচনা হল।
এই পণ্যবাহী জাহাজে পশ্চিম ত্রিপুরা জেলার জন্য দুই টিইইউ বহনে সক্ষম টিএমটি ইস্পাত এবং আসামের করিমগঞ্জের জন্য ডাল পাঠানো হয়েছে। এই জাহাজটি চট্টগ্রাম বন্দরে পৌঁছানোর পর বাংলাদেশী ট্রাকে করে আগরতলায় পন্য পৌঁছানো হবে।
বাংলাদেশের প্রধানমন্ত্রী শ্রীমতি শেখ হাসিনার ২০১৯এর অক্টোবরে ভারত সফরের সময় ভারত এবং বাংলাদেশের মধ্যে উচ্চ-পর্যায়ে আলোচনার পর উভয় দেশের মধ্যে সমঝোতা অনুযায়ী বাংলাদেশ এবং ভারতের উত্তরপূর্ব রাজ্যগুলির মধ্যে যোগাযোগ ব্যবস্থা জারদার করার প্রয়াস চালানো হয়েছিল। চট্টগ্রাম এবং মোংলা বন্দর ব্যবহারের মাধ্যমে পণ্য পরিবহনের জন্য স্ট্যান্ডার্ড অপারেটিং প্রসিডিওর সমাপ্ত হওয়ার পর দুই দেশের মধ্যে পণ্য পরিবহনের ক্ষেত্রে ট্রায়াল রান শুরু হয়। এই পণ্য পরিবহনের সূচনায় ভারত ও বাংলাদেশের মধ্যে দীর্ঘস্থায়ী অংশীদারিত্ব আরও জোরদার হবে।
ভারতে পণ্য পরিবহনের ক্ষেত্রে সময় ও দূরত্ব কমে আসবে এবং উভয় দেশই আর্থিক দিক দিয়ে লাভবান হবে। এতে কর্মসংস্থানের সৃষ্টি হবে, পণ্য পরিবহণ ক্ষেত্রে বিনিয়োগ বৃদ্ধি পাবে, বাণিজ্যিক পরিষেবা বাড়বে এবং রাজস্ব খাতেও আয় বৃদ্ধি পাবে। এর সবকিছুর সুফল পাবে দুই দেশই। বাংলাদেশী জাহাজ ও ট্রাক ভারতীয় পণ্য পরিবহনে ব্যবহার করা হবে।
ভারত ও বাংলাদেশের মধ্যে সম্প্রতি জাহাজ চলাচল এবং আভ্যন্তরীণ জলপথ ভিত্তিক বাণিজ্যে সহযোগিতা বৃদ্ধি পেয়েছে। আভ্যন্তরীণ জল পরিবহন ও বাণিজ্য সম্পর্কিত নির্দিষ্ট নিয়মের আওতায় ৬টি চালু বন্দরকে ব্যবহার করা হচ্ছে। এর পাশাপাশি উভয় দেশই আরও ৫টি করে বন্দর যুক্ত করেছে। নৌ-পরিবহনে আভ্যন্তরীণ জলপথ নির্মাণে বাংলাদেশকে সাহায্যও করছে ভারত। এ বিষয়ে দুই দেশের মধ্যে চুক্তি স্বাক্ষরিত হয়েছে। সেই চুক্তি অনুযায়ী ভারত এই প্রকল্পে ৮০ শতাংশ খরচ বহন করবে, বাকি ২০ শতাংশ খরচ দেবে বাংলাদেশ সরকার। পর্যটন এবং দুই দেশের মানুষের মধ্যে যোগাযাগ স্থাপনের বিষয়ে উৎসাহদানে ভারত-বাংলা দেশের মধ্যে ক্রুজ পরিষেবাও শুরু হয়েছে।
(CG/SS/NS
প্রধানমন্ত্রীরদপ্তর
গুরু নানকের প্রকাশ পর্বে প্রধানমন্ত্রীর জনসাধারণকে শুভেচ্ছা
নতুনদিল্লি, ৩০শে নভেম্বর, ২০২০
শ্রী গুরু নানক দেব জির প্রকাশ পর্ব উপলক্ষ্যে প্রধানমন্ত্রী শ্রী নরেন্দ্র মোদী জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী গুরু নানক দেব জির প্রকাশ পর্ব উপলক্ষ্যে আমি তাঁকে প্রণাম জানাই। সমাজের সেবা করার জন্য এবং সুন্দর পৃথিবী গড়ে তোলা নিশ্চিত করার জন্য তাঁর ভাবনা আমাদের অনুপ্রাণিত করুক। “
প্রধানমন্ত্রীরদপ্তর
প্রধানমন্ত্রী প্রথম খেলো ইন্ডিয়া ইউনিভার্সিটি গেমস্ – এর উদ্বোধন করলেন
নয়াদিল্লি, ২২ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে আজ ওডিয়ায় প্রথম খেলো ইন্ডিয়া ইউনিভার্সিটি গেমস্ – এর উদ্বোধন করেন। এই উপলক্ষে প্রধানমন্ত্রী বলেন, আজ কেবল এই প্রতিযোগিতা শুরুর দিন নয়, বরং দেশে ক্রীড়া ক্ষেত্রে এক নতুন পর্যায়েরও সূচনা হ’ল। “এই প্রতিযোগিতায় আপনারা কেবল পরস্পরের সঙ্গেই নয়, এমনকি নিজের সঙ্গেও প্রতিযোগিতায় সামিল হবেন”।
প্রধানমন্ত্রী বলেন, “আমি আপনাদের সঙ্গে প্রযুক্তির মাধ্যমে যুক্ত হলেও আমি উৎসাহের আবহ, আবেগ এবং স্পন্দন অনুভব করছি। ভারতের ইতিহাসে প্রথম খেলো ইন্ডিয়া ইউনিভার্সিটি গেমস্ আজ ওডিশায় শুরু হ’ল। ভারতের ক্রীড়া ইতিহাসে এ এক স্মরণীয় মুহূর্ত। ভবিষ্যৎ ক্রীড়া ক্ষেত্রের বিকাশে এ এক বড় পদক্ষেপ”।
খেলো ইন্ডিয়া অভিযান দেশের প্রায় প্রতিটি প্রান্তেই তরুণ প্রতিভাবান খেলোয়াড়দের উৎসাহিত করতে এবং ভালো ফলের স্বীকৃতিতে গুরুত্বপূর্ণ ভূমিকা পালন করেছে। ২০১৮’তে যখন খেলো ইন্ডিয়া গেমস্ – এর সূচনা হয়েছিল, তখন ৩ হাজার ৫০০ জন অ্যাথলিট অংশ নিয়েছিলেন। পরবর্তী তিন বছরে এই প্রতিযোগিতায় অংশগ্রহণকারীদের সংখ্যা দ্বিগুণ বেড়ে ৬ হাজারেরও বেশি হয়েছে।
প্রধানমন্ত্রী বলেন, “এ বছর খেলো ইন্ডিয়া স্কুল গেমস্ – এ ৮০টি রেকর্ড হয়েছে। এর মধ্যে ৫৬টি রেকর্ড গড়েছে মেয়েরা। তারা যেমন পদক জিতেছে, তেমনই কিছু কিছু অসামান্য প্রতিভার নিদর্শনও রেখেছে। আরও একটি গুরুত্বপূর্ণ বিষয় হ’ল – এ ধরনের প্রতিযোগিতা থেকে যে তরুণ মেধাবীরা উঠে আসছে, তাঁরা বড় শহরগুলির নয়, বরং ছোট শহরগুলির”।
দেশে ক্রীড়া ক্ষেত্রের বিকাশে এবং খেলাধুলোতে অংশগ্রহণ বাড়াতে বিগত ৫-৬ বছরে একাধিক আন্তরিক প্রয়াস নেওয়া হয়েছে জানিয়ে শ্রী মোদী বলেন, প্রতিভাবান ও মেধাবী খেলোয়াড়দের চিহ্নিতকরণ, প্রশিক্ষণ এবং যোগ্যদের মনোনীতকরণের ক্ষেত্রে স্বচ্ছতা বজায় রাখা হচ্ছে।
তিনি আশা প্রকাশ করেন, “প্রথম খেলো ইন্ডিয়া ইউনিভার্সিটি গেমস্ থেকে এমন অনেক খেলোয়াড় উঠে আসবেন, যাঁরা টোকিও অলিম্পিকে অংশগ্রহণের সুযোগ পাবেন। সরকারের ক্রীড়া সংক্রান্ত কর্মসূচিগুলি থেকে লাভবান অ্যাথলিটরা জাতীয় ও আন্তর্জাতিক স্তরের একাধিক প্রতিযোগিতা থেকে দেশের জন্য ২০০টিরও বেশি পদক নিয়ে এসেছেন। আগামী দিনগুলিতে প্রথম খেলো ইন্ডিয়া ইউনিভার্সিটি গেমস্ – এ ২০০টিরও বেশি স্বর্ণ পদক জয়ের লক্ষ্য রয়েছে। পদক জয়ের থেকেও বড় বিষয় হ’ল – নিজের ক্রীড়া নৈপুণ্য আরও ক্ষুরধার করা এবং নিজের সম্ভাবনাকে আরও উচ্চতায় নিয়ে যাওয়া”।
CG/BD/SB
(Visitor Counter : 78
সামাজিকন্যায়ওক্ষমতায়নমন্ত্রক
তফসিলি জাতি ও আদিবাসীদের ওপর অত্যাচারের বিরুদ্ধে একটি জাতীয় হেলপ্লাইন আগামীকাল চালু হবে
টোল ফ্রি নম্বর-"১৪৫৬৬"-তে হেল্পলাইনটি সবসময়ের জন্য উপলব্ধ থাকবে
নতুন দিল্লি, ১২ ডিসেম্বর, ২০২১
সামাজিক ন্যায়বিচার ও ক্ষমতায়ন মন্ত্রকের পক্ষ থেকে সোমবার, ১৩ ডিসেম্বর তফসিলি জাতি ও আদিবাসী সম্প্রদায়ের মানুষের ওপর অত্যাচার রোধে একটি জাতীয় হেল্পলাইন চালু করা হচ্ছে।
তফসিলি জাতি এবং আদিবাসী অত্যাচার প্রতিরোধ আইন-১৯৮৯ এর প্রয়োগ সুনিশ্চিত করতে এই হেল্পলাইনটি চালু করা হবে।
সারা দেশেই এই হেল্পলাইন টোল ফ্রি নম্বর ১৪৫৬৬-তে ২৪ ঘন্টা পাওয়া যাবে। যে কোন মোবাইল বা ল্যান্ডলাইন নম্বর থেকে ভয়েস কল করেও এটিতে অ্যাক্সেস করা যেতে পারে। পরিষেবাটি হিন্দি এবং ইংরেজি ছাড়াও সমস্ত রাজ্য ও কেন্দ্রশাসিত অঞ্চলগুলির আঞ্চলিক ভাষায় উপলব্ধ হবে। কেন্দ্রীয় সরকার এই হেল্প লাইনের একটি মোবাইল অ্যাপস চালু করবে।
এই হেল্প লাইনের মাধ্যমে আইনের বিধান সম্পর্কে সচেতনতা বার্তা দেওয়া হবে। যার লক্ষ্য, বৈষম্যের অবসান ঘটিয়ে সকলকে সুরক্ষা প্রদান করা।
এই হেল্প লাইনের মাধ্যমে প্রতিটি অভিযোগ একটি এফআইআর হিসেবে নথিভুক্ত করা হবে। সংশ্লিষ্ট কর্তৃপক্ষ নিশ্চিত করবে যে আইনের অধীনে প্রদত্ত সময়সীমার মধ্যে সহায়তা প্রদানের জন্য দাখিল করা সমস্ত চার্জশিট আদালতে বিচার করা হয়েছে।
একটি ওয়েব পোর্টাল ভিত্তিক সব পরিষেবাও উপলব্ধ করা হবে। এসসি এসটি প্রিভেনশন অফ অ্যাট্রোসিটিস অ্যাক্ট-১৯৮৯ এবং প্রটেকশন অফ সিভিল রাইটস অ্যাক্ট- ১৯৫৫ এবং এর নিয়মগুলি সম্পর্কে সচেতনতার সৃষ্টি করা হবে।
ভুক্তভোগী বা অভিযোগকারীর কাছ থেকে প্রাপ্ত প্রতিটি অভিযোগের জন্য একটি করে নম্বর দেওয়া হবে। তারা অনলাইনে অভিযোগের অবস্থা সম্পর্কে ট্র্যাক করতে সক্ষম হবে।
CG/ SB
(Visitor Counter : 140
প্রধানমন্ত্রীরদপ্তর
গুজরাটের জেলা পঞ্চায়েত সদস্যদের সঙ্গে প্রধানমন্ত্রীর সাক্ষাৎ
নতুনদিল্লি, ১৩ই মার্চ, ২০২২
প্রধানমন্ত্রী শ্রী নরেন্দ্র মোদী গতকাল গুজরাটের জেলা পঞ্চায়েত সদস্যদের সঙ্গে সাক্ষাৎ করেন। তাঁদের মধ্যে আলোচনার সময় গ্রামোন্নয়ন ও সামাজিক উন্নয়নের জন্য জল শক্তির মত বিষয়গুলি বিশেষ গুরুত্ব পায়।
এক ট্যুইট বার্তায় প্রধানমন্ত্রী বলেছেন,
“গতকাল গুজরাটের জেলা পঞ্চায়েত সদস্যদের সঙ্গে দারুণ বৈঠক হয়েছে। আলোচনার সময় গ্রামোন্নয়ন ও সামাজিক উন্নয়নের জন্য জল শক্তির মত বিষয়গুলি নিয়ে আমরা বিস্তারিত আলোচনা করেছি”।
(CG/CB/
অর্থমন্ত্রক
কেন্দ্রীয় অর্থ ও কর্পোরেট বিষয়ক মন্ত্রকের দায়িত্বভার পুনর্গ্রহণ করলেন শ্রী অরুণ জেটলি
নয়াদিল্লি, ২৩ আগস্ট, ২০১৮
তিন মাসেরও বেশি সময় পর আজ  কেন্দ্রীয় অর্থ ও কর্পোরেট বিষয়ক মন্ত্রকের কার্যভার গ্রহণ করলেন কেন্দ্রীয় মন্ত্রী শ্রী অরুণ জেটলি। দপ্তরে যোগ দিয়েই তিনি প্রথম বৈঠকটি করেন কেন্দ্রীয় অর্থ সচিব ডঃ হাসমুখ আধিয়া, রাজস্ব সচিব শ্রী এ এন ঝা, আর্থিক পরিষেবা বিষয়ক সচিব শ্রী রাজীব কুমার, কর্পোরেট বিষয়ক সচিব শ্রী ইনজেটি শ্রীনিবাস, কেন্দ্রীয় প্রত্যক্ষ কর পর্ষদের চেয়ারম্যান শ্রী সুশীল চন্দ্র এবং সিবিআইসি-র চেয়ারম্যান শ্রী এস রমেশ প্রমুখের সঙ্গে।
এর আগে, প্রধানমন্ত্রীর পরামর্শক্রমে অর্থ ও কর্পোরেট বিষয়ক মন্ত্রকের দায়িত্ব শ্রী অরুণ জেটলির হাতে পুনরায় সমর্পণের নির্দেশ দেন ভারতের রাষ্ট্রপতি।
CG/SKD/DM/…
(Visitor Counter : 79
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
সুস্থ হয়ে ওঠার হার বৃদ্ধি পেয়ে হয়েছে ৫২.৪৭ শতাংশ
কোভিড-১৯ এর সঙ্গে সংশ্লিষ্ট কাউকে একঘরে করার উদ্যোগ প্রতিহত করতে স্বাস্থ্য ও পরিবারকল্যাণ মন্ত্রকের নির্দেশিকা
নতুনদিল্লি, ১৬ জুন, ২০২০
দেশে কোভিড-১৯এ সংক্রমিত ১০,২১৫ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা ১,৮০,০১২ জন। অর্থাৎ কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে। এই মুহূর্তে এর পরিমাণ ৫২.৪৭ শতাংশ। এর থেকে বোঝা যাচ্ছে মোট সংক্রমিতদের মধ্যে অর্ধেকের বেশি সুস্থ হয়ে উঠছেন। বর্তমানে ১,৫৩,১৭৮ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
কোভিড-১৯ এ সংক্রমণের পর যারা সুস্থ হয়ে উঠেছেন, যারা এই মহামারীর বিরুদ্ধে যুদ্ধ করছেন এবং তাঁদের পরিবারের সদস্যদের কাউকে একঘরে করার চেষ্টা করা হলে সেই সমস্যা মোকাবিলা করার জন্য স্বাস্থ্য ও পরিবারকল্যাণ মন্ত্রক একটি বিস্তারিত নির্দেশিকা প্রকাশ করেছে। এই নির্দেশিকাটি দেখার জন্য নীচের লিঙ্কে ক্লিক করুনঃ-
https://www.mohfw.gov.in/pdf/GuidetoaddressstigmaassociatedwithCOVID19.pdf
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/NS
(